Mara iz vile Marinovac

Ja sam Mara. Živim u vili Marinovac. Prvi put sam u vilu došla s četiri godine i vila mi je tada izgledala jako velika i zanimljiva. Kako sam ja rasla tako se vila svake godine smanjivala. Najdraže mjesto u vili s kojeg gledam svijet oko sebe je njezin krov.

Tako sam jednog dana sjedila na krovu i začula plač koji zapravo nije bio plač. Skočila sam s krova i krenula prema glasu koji je zvučao kao da treba pomoć. Blizu parka glas se čuo sve jače, a ja sam ispod jednog grma ugledala ptičicu koja plače. Ponijela sam je kući i stavila na meki ručnik. Ptičice je i dalje plakala, a ja sam razmišljala kako da joj pomognem. Umirivala sam ju nježnim glasom i podragala. U tom trenu su mi se prsti zalijepili za žvaku na njenom krilu. Pažljivo sam odlijepila žvaku, a ptičica je zamahnula krilima i poletjela.

Eto, malo pažnje i malo dobre volje je dovoljno da nekome pomognemo. Pozdrav od Mare iz vile Marinovac!

Mara Lovrić, 3.c

OŠ Ivana Cankara